Document ID: 32011R0161

32011R0161
L 047/9
SLUŽBENI LIST EUROPSKE UNIJE
UREDBA KOMISIJE (EU) br. 161/2011
od 21. veljače 2011.
o upisu oznake u registar garantirano tradicionalnih specijaliteta („Liptovská saláma” ili „Liptovský salám” (ZTS))
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao garantirano tradicionalnim specijalitetima (1), a posebno prvi podstavak njezinog članka 9. stavka 4.,
budući da:
(1)
U skladu s prvim podstavkom članka 8. stavka 2. Uredbe (EZ) br. 509/2006, zajednički zahtjev koji su Češka i Slovačka podnijele za upis naziva „Liptovská saláma/Liptovský salám” u registar objavljen je u Službenom listu Europske unije (2).
(2)
Kako Komisija nije primila nijedan prigovor u smislu članka 9. Uredbe (EZ) br. 509/2006, tu je oznaku potrebno upisati u registar.
(3)
U zahtjevu je također zatražena zaštita prema članku 13. stavku 2. Uredbe (EZ) br. 509/2006. Ta se zaštita treba odobriti za naziv „Liptovská saláma”/„Liptovský salám” utoliko što se, budući da nije podnesen prigovor, ne može dokazati da se naziv koristi na zakonit, poznat i ekonomski značajan način za slične poljoprivredne ili prehrambene proizvode,
DONIJELA JE OVU UREDBU:
Članak 1.
Naziv naveden u Prilogu ovoj Uredbi ovime se upisuje u registar.
Primjenjuje se zaštita kako je navedeno u članku 13. stavku 2. Uredbe (EZ) br. 509/2006.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. veljače 2011.

Labels: 17
7
3
6
18